stanford-oval/wikipedia huggingface dataset:
2014 בספורט
כדורסל > תחרויות בינלאומיות > יורוצ'לנג'

פלקנסטרו רג'אנה (איטליה איטליה) זוכה בגביע היורוצ'לנג', לאחר ניצחון בגמר 65-79 על טריומף ליוברצי (רוסיה רוסיה).
כדורסל > תחרויות בינלאומיות > הליגה האדריאטית

ציבונה זאגרב (קרואטיה קרואטיה) זוכה בגמר הליגה האדריאטית.
כדורסל > כדורסל לפי מדינות > איטליה

ארמאני מילאנו זוכה באליפות.
כדורסל > כדורסל לפי מדינות > ארצות הברית

15 ביוני - סן אנטוניו ספרס זכתה באליפות ה-NBA החמישית בתולדותיה לאחר ניצחון 1-4 בסדרת הגמר את מיאמי היט, קוואי לאונרד נבחר למצטיין סדרת הגמר (ראה עונת 2013/2014 ב-NBA).
כדורסל > כדורסל לפי מדינות > ישראל > נשים

ליגת העל - מ.ס. בנות אשדוד זכתה באליפות לאחר ניצחון 1-3 בסדרת הגמר את אליצור רמלה
גביע המדינה - אליצור רמלה זכתה בגביע לאחר ניצחון במשחק הגמר על מ.ס. בנות אשדוד 57:61
כדורסל > כדורסל לפי מדינות > ישראל > גברים

ליגת העל - מכבי תל אביב זכתה באליפות לאחר 161-163 בסיכום שני משחקי הגמר את מכבי חיפה
גביע המדינה - מכבי תל אביב זכתה בגביע לאחר ניצחון במשחק הגמר על הפועל אילת 73:80
גביע ווינר - מכבי תל אביב זכתה בגביע לאחר ניצחון במשחק הגמר על הפועל ירושלים 77:88
כדורסל > כדורסל לפי מדינות > ספרד

ברצלונה זוכה באליפות.
ריאל מדריד זוכה בגביע לאחר ניצחון על ברצלונה בתוצאה 76-77.
ספורט מוטורי

לואיס המילטון (בריטניה בריטניה) זכה באליפות הפורמולה 1.
שחייה > אליפות הפאן פסיפיק בשחייה

אליפות הפאן פסיפיק בשחייה נערכה בגולד קוסט שבאוסטרליה באוגוסט 2014
קייטי לדקי (ארצות הברית ארצות הברית) זכתה ב-5 מדליות זהב, מהן 4 אישיות וקבעה שני שיאי עולם חדשים, במשחה ל-400 מטר חופשי בתוצאה של 3:58.37 דקות ובמשחה ל-1500 מטר חופשי בתוצאה של 15:28.36 דקות והייתה לשחיינית המצטיינת באליפות.
שחייה > אליפות אירופה בשחייה 2014 > טבלת המדליות כללי (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | בריטניה בריטניה | 11 | 8 | 8 | 27 |
| 2 | רוסיה רוסיה | 9 | 7 | 3 | 19 |
| 3 | איטליה איטליה | 8 | 3 | 12 | 23 |
| 4 | גרמניה גרמניה (מארחת) | 6 | 8 | 8 | 22 |
| 5 | דנמרק דנמרק | 6 | 1 | 2 | 9 |
אדם פיטי (הממלכה המאוחדת הממלכה המאוחדת) קבע שיא עולם בשלב חצי הגמר במשחה ל-50 מטר חזה בתוצאה של 26.62 שניות.
גרגוריו פלטריניירי (איטליה איטליה) קבע שיא אירופה במשחה ל-1500 מטר חופשי בתוצאה של 14:39.93 דקות.
רביעיית השליחות מדנמרק (דנמרק) קבעה שיא אירופה במשחה 4x100 מטר מעורב בתוצאה של 3:55.62 דקות.
שחייה > אליפות אירופה בשחייה 2014 > שחייניות מצטיינות

4 שחייניות זכו ב-3 מדליות זהב:
שרה שסטרם (שוודיה שוודיה) זכתה ב-6 מדליות, מהן 3 זהב ו-3 כסף
קטינקה הוסו (הונגריה הונגריה) זכתה ב-6 מדליות, מהן 3 זהב (כולן אישיות), 1 כסף ו-2 ארד
פרנצ'סקה הלסול (בריטניה בריטניה) זכתה ב-5 מדליות, 3 זהב (אחת במשחה שליחים מעורב גברים ונשים) ו-2 ארד
ריקה מילר פדרסן (דנמרק דנמרק) זכתה ב-3 מדליות זהב
שחייה > אליפות אירופה בשחייה 2014 > שחיינים מצטיינים

2 שחיינים זכו ב-4 מדליות זהב:
פלורן מנודו (צרפת צרפת) זכה ב-4 מדליות זהב, מהן 3 אישיות
אדם פיטי (הממלכה המאוחדת הממלכה המאוחדת) זכה ב-4 מדליות זהב, 2 אישיות ו-2 במשחה שליחים, אחת מהן במשחה שליחים מעורב גברים ונשים
שחייה > אליפות העולם בשחייה 2014 (בריכת 25 מטר)

נערכה בדוחא, קטר, מה-3 בדצמבר ועד ל-7 בדצמבר
שחייה > אליפות העולם בשחייה 2014 (בריכת 25 מטר) > טבלת המדליות כללי (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | ברזיל ברזיל | 7 | 1 | 2 | 10 |
| 2 | הונגריה הונגריה | 6 | 3 | 2 | 11 |
| 3 | הולנד הולנד | 5 | 1 | 6 | 12 |
| 4 | דרום אפריקה דרום אפריקה | 4 | 1 | 0 | 5 |
| 5 | ספרד ספרד | 4 | 0 | 0 | 4 |
נקבעו 23 שיאי עולם חדשים נקבעו באליפות זו.
קטינקה הוסו (הונגריה הונגריה) זכתה ב-8 מדליות אישיות, מהן 4 מדליות זהב וקבעה 4 שיאי עולם חדשים, 3 מדליות כסף ומדליית ארד אחת.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 19 ביוני | 1500 מטר חופשי | קייטי לדקי | ארצות הברית ארצות הברית | שננדואה, ארצות הברית | 15:34.23 דקות |
| 22 ביוני | 800 מטר חופשי | קייטי לדקי | ארצות הברית ארצות הברית | שננדואה, ארצות הברית | 8:11.00 דקות |
| 5 ביולי | 50 מטר פרפר | שרה שסטרם | שוודיה שוודיה | בורוס, שוודיה | 24.43 שניות |
| 24 ביולי | 4x100 מטר חופשי שליחות | נבחרת | אוסטרליה אוסטרליה | גלאזגו, בריטניה | 3:30.98 דקות |
| 9 באוגוסט | 400 מטר חופשי | קייטי לדקי | ארצות הברית ארצות הברית | אירוויין, ארצות הברית | 3:58.86 דקות |
| 23 באוגוסט | 400 מטר חופשי | קייטי לדקי | ארצות הברית ארצות הברית | גולד קוסט, אוסטרליה | 3:58.37 דקות |
| 24 באוגוסט | 1500 מטר חופשי | קייטי לדקי | ארצות הברית ארצות הברית | גולד קוסט, אוסטרליה | 15:24.36 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 18 באוגוסט | 50 מטר חזה | אדם פיטי | בריטניה בריטניה | ברלין, גרמניה | 26.52 שניות |
שחייה > שיאי עולם > שליחים משולב (2 שחייניות ו-2 שחיינים)

| תאריך | משחה | המדינה | מקום תחרות | שיא |
| --- | --- | --- | --- | --- |
| 21 בפברואר | 4x100 מטר חופשי | אוסטרליה אוסטרליה | פרת', אוסטרליה | 3:23.29 דקות |
| 16 במאי | 4x100 מטר מעורב שליחות | רוסיה רוסיה | מוסקבה, רוסיה | 3:48.74 דקות |
| 19 באוגוסט | 4x100 מטר מעורב שליחות | בריטניה בריטניה | ברלין, גרמניה | 3:44.02 דקות |
שחייה > שיאי עולם בבריכת 25 מטר > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 27 באוגוסט | 200 מטר מעורב אישי | קטינקה הוסו | הונגריה הונגריה | דוחה, קטר | 2:02.61 דקות |
| 28 באוגוסט | 400 מטר מעורב אישי | קטינקה הוסו | הונגריה הונגריה | דוחה, קטר | 4:20.83 דקות |
| 28 באוגוסט | 100 מטר מעורב אישי | קטינקה הוסו | הונגריה הונגריה | דוחה, קטר | 57.25 שניות |
| 31 באוגוסט | 200 מטר מעורב אישי | קטינקה הוסו | הונגריה הונגריה | דוחה, דובאי | 2:02.13 דקות |
| 3 בדצמבר | 4x200 מטר חופשי שליחות | נבחרת | הולנד הולנד | דוחה, דובאי | 7:32.85 דקות |
| 3 בדצמבר | 400 מטר מעורב אישי | מיריה בלמונטה | ספרד ספרד | דוחה, קטר | 4:19.86 דקות |
| 3 בדצמבר | 200 מטר פרפר | מיריה בלמונטה | ספרד ספרד | סבדל, ספרד | 1:59.61 דקות |
| 3 בדצמבר | 100 מטר חזה | אליה אטקינסון | ג'מייקה ג'מייקה | דוחה, קטר | 1:02.36 דקות |
| 4 בדצמבר | 100 מטר גב | קטינקה הוסו | הונגריה הונגריה | דוחה, קטר | 55.03 שניות |
| 4 בדצמבר | 4x50 מטר מעורב שליחות | נבחרת | דנמרק דנמרק | דוחה, קטר | 1:44.04 דקות |
| 5 בדצמבר | 200 מטר גב | קטינקה הוסו | הונגריה הונגריה | דוחה, קטר | 1:59.03 דקות |
| 7 בדצמבר | 4x50 מטר חופשי שליחות | נבחרת | הולנד הולנד | דוחה, קטר | 1:34.24 דקות |
| 7 בדצמבר | 50 מטר גב | אטיין מדיירוס | ברזיל ברזיל | דוחה, קטר | 25.67 שניות |
| 7 בדצמבר | 100 מטר פרפר | שרה שסטרם | שוודיה שוודיה | דוחה, קטר | 54.61 שניות |
| 9 בדצמבר | 200 מטר חופשי | שרה שסטרם | שוודיה שוודיה | דוחה, קטר | 1:50.78 דקות |
| 9 בדצמבר | 1500 מטר חופשי | לוריין בויל | ניו זילנד ניו זילנד | ולינגטון, ניו זילנד | 15:22.68 דקות |
| 12 בדצמבר | 1500 מטר חופשי | מיריה בלמונטה | ספרד ספרד | סבדל, ספרד | 15:19.71 דקות |
שחייה > שיאי עולם בבריכת 25 מטר > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 31 באוגוסט | 200 מטר חזה | דניאל גיורטה | הונגריה הונגריה | דובאי, איחוד האמירויות הערביות | 2:00.67 דקות |
| 4 בדצמבר | 100 מטר פרפר | צ'אד לה קלו | דרום אפריקה דרום אפריקה | דוחה, קטר | 48.44 שניות |
| 4 בדצמבר | 4x50 מטר מעורב שליחים | נבחרת | ברזיל ברזיל | דוחה, קטר | 1:30.51 דקות |
| 5 בדצמבר | 50 מטר חופשי | פלורן מנודו | צרפת צרפת | דוחה, קטר | 20.26 שניות |
| 5 בדצמבר | 100 מטר מעורב אישי | מרקוס דבלר | גרמניה גרמניה | דוחה, קטר | 50.66 שניות |
| 6 בדצמבר | 4x50 מטר חופשי שליחים | נבחרת | רוסיה רוסיה | דוחה, קטר | 1:22.60 דקות |
שחייה > שיאי עולם בבריכת 25 מטר > שליחים משולב (2 שחייניות ו-2 שחיינים)

| תאריך | משחה | המדינה | מקום תחרות | שיא |
| --- | --- | --- | --- | --- |
| 4 בדצמבר | 4x50 מטר חופשי | ארצות הברית ארצות הברית | דוחה, קטר | 1:28.57 דקות |
שחמט > אולימפיאדת השחמט

| מקום | נבחרת |
| --- | --- |
: הרפובליקה העממית של סין  סין (19 נק')
: הונגריה הונגריה (17 נק')
: הודו הודו (17 נק')
אירועים עם ענפי ספורט מרובים

המשחקים הגאים נערכו בקליבלנד שבארצות הברית
מחלף קוממיות (כביש 20)

| --- | --- |

 תאריך הקמה:  אוגוסט 2001
 מיקום:  בת ים, חולון
 כבישים במחלף:    כביש 20 רחוב הקוממיות בבת ים רחוב משה דיין בחולון
 מסילות במחלף:  מסילת הרכבת תל אביב - בני-דרום
 אתרים סמוכים:  תחנת הרכבת קוממיות, בית העלמין הדרום
 
  מפת מיקום  מפה דינמית    פרמטר , הוא ערך בלתי תקין של "רוחב,אורך".פרמטר , הוא ערך בלתי תקין של "רוחב,אורך". tabBackground:;tabBorder:#aaa;defaultTab:0;
מחלף קוממיות הוא מחלף בנתיבי איילון הממוקם בין רחוב הקוממיות בבת ים ורחוב משה דיין בחולון. המחלף נבנה בתצורת מחלף יהלום משולב בלולאת מחלף עלה תלתן. גשר המחלף נבנה בתוואי הכביש העירוני.
המחלף נפתח לתנועה באוגוסט 2001 כחלק מפתיחת הקטע הדרומי של נתיבי איילון. עד לפתיחת המחלף עבר במקום כביש עירוני שקישר בין חולון לבת ים. לקראת בניית המחלף הוא הורחב והוגבה כחלק מבניית הגשר.
במחלף יש את תחנת הרכבת קוממיות.
בפינתו הדרום מערבית של המחלף שוכן בית העלמין הדרום (חולון/בת ים).
ראו גם

גשר התנאים
הערות שוליים

↑  איילון דרום נפתח לתנועה עד כביש החוף לאשדוד, עיתון גלובס, 14 באוגוסט 2001
| 0 | 1 | 2 |
| --- | --- | --- |
| הקודם: מחלף משה דיין | מחלפים בנתיבי איילון | הבא: מחלף יוספטל |
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
הווארד הנסון

| --- | --- |

הווארד הנסון על עטיפת אחד מאלבומיו תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  28 באוקטובר 1896 ואהו, ארצות הברית 
 פטירה:  26 בפברואר 1981 (בגיל 84) רוצ'סטר, ארצות הברית 
 מוקד פעילות:  ארצות הברית 
 תקופת הפעילות:  מ-1916 
 מקום לימודים:  בית הספר למוזיקה של בינן, אוניברסיטת נורת'ווסטרן, אוניברסיטת מידלנד 
 סוגה:  סימפוניה 
 שפה מועדפת:  אנגלית, שוודית, איטלקית 
 כלי נגינה:  פסנתר 
 פרסים והוקרה:  פרס איש המוזיקה צ'ארלס לוטון (1954)  פרס פוליצר למוזיקה (1944)  פרס רומא  Laurel Leaf Award 
 פרופיל ב-IMDb
 
הווארד הרולד הנסון (באנגלית: Howard Harold Hanson;‏ 28 באוקטובר 1896 – 26 בפברואר 1981) היה מלחין ומנצח אמריקאי, מחנך, תאורטיקאי מוזיקה ותומך נלהב במוזיקה אמריקאית קלאסית.
ילדות, נעורים ולימודים

הנסון נולד בוואהו, נברסקה להורים שוודים, הנס והילמה (ארקסטרום) הנסון. בשחר ילדותו למד מוזיקה אצל אמו. בהמשך למד במכללת לותר בוואהו, שם סיים את לימודיו ב-1911 ובמכון לאמנות המוזיקה בניו יורק, אצל המלחין ותאורטיקאי המוזיקה פרסי גטשיוס, בשנת 1914. הנסון המשיך את לימודיו באוניברסיטת נורת'ווסטרן בשיקגו והשתלם בקומפוזיציה אצל המומחה למוזיקה כנסייתית, פיטר לאטקין ואצל ארנה אולדברג. לכל אורך שנות לימודיו למד הנסון פסנתר, צ'לו וטרומבון. הנסון קיבל תואר ראשון מאוניברסיטת נורת'ווסטרן בשנת 1916, ושם החל בקריירת ההוראה שלו כמורה מסייע.
ראשית הקריירה והשתלמות באיטליה

באותה שנה קיבל הנסון את המשרה המלאה הראשונה שלו כמורה לתאוריה של המוזיקה ולקומפוזיציה במכללת פאסיפיק בקליפורניה, וכעבור שלוש שנים בסך הכול מינתה אותו המכללה לדיקן הקונסרבטוריון לאמנויות בשנת 1919.
בשנת 1920 חיבר את "מחזה יער קליפורניה", יצירתו הראשונה שקיבלה תשומת לב לאומית. הנסון כתב גם מספר יצירות תזמורתיות וקאמריות במהלך שנותיו בקליפורניה, ביניהן "קונצ'רטו דה קאמרה", "אגדה סימפונית", "רפסודיה סימפונית", יצירות שונות לפסנתר סולו, כמו "שני קטעים לחג המולד" ו"הסוויטה הסקנדינבית", לכבוד מורשתו הלותרנית והסקנדינבית.
הנסון היה הראשון שקיבל, בשנת 1921, את פרס רומא של האקדמיה האמריקאית, מטעם האקדמיה האמריקאית ברומא, על "מחזה יער קליפורניה" ועל הפואמה הסימפונית "לפני עלות השחר". בכספי המענק חי הנסון באיטליה במשך שלוש שנים. בתקופת שהותו באיטליה כתב הנסון "רביעייה בפרק אחד", "לוקס אטרנה", "הקינה לבאוולף" והסימפוניה
מס' 1, "הנורדית", שבביצוע הבכורה שלה ניצח על תזמורת אוגוסטאו ב-30 במאי 1923. קביעה מוטעית ייחסה להנסון לימודי קומפוזיציה ו/או תזמור אצל אוטורינו רספיגי, שלמד תזמור אצל ניקולאי רימסקי-קורסקוב, האוטוביוגרפיה שלא התפרסמה של הנסון מזימה את הקביעה, המיוחסת לרות ואטאנייב, לפיה למד אצל רספיגי.
קריירה באיסטמן

עם שובו מרומא יצאה הקריירה של הנסון לדרך. הוא ניצח על התזמורת הסימפונית של ניו יורק בביצוע הפואמה הסימפונית שלו, "צפון ומערב". בשנת 1924 ניצח ברוצ'סטר, ניו יורק, על הסימפוניה הראשונה שלו, וקונצרט זה משך אליו את תשומת לבו של ג'ורג' איסטמן, ממציא המצלמה וסרט הצילום של קודאק, שבחר בהנסון כמנהל בית הספר איסטמן למוזיקה. הנסון כיהן במשרה זו במשך ארבעים שנה וקידם את המוסד לאחד מבתי הספר למוזיקה היוקרתיים ביותר באמריקה. זאת השיג בשיפור תוכנית הלימודים, בהבאת מורים טובים יותר ובהעלאת רמתן של תזמורות בית הספר. ביוזמתו הושג איזון בין מורים אירופאים לאמריקאים בסגל ההוראה, גם כשהדבר הצריך ויתור על בלה בארטוק. הנסון הציע לברטוק משרה בהוראת קומפוזיציה באיסטמן, הצעה שברטוק דחה משום שלא סבר, שאפשר ללמד קומפוזיציה. ברטוק העמיד את הנסון במצב לא נוח, משום שביקש ללמד פסנתר באיסטמן, בשעה שתקן מורי הפסנתר היה מלא וטכניקת הפסנתר של ברטוק לא ענתה על דרישות האיכות של תלמידי איסטמן.
בשנת 1925 יזם הנסון מפעל של "קונצרטים תזמורתיים של מלחינים אמריקאים" בהמשך ייסד את התזמורת הסימפונית של איסטמן-רוצ'סטר, שכללה נגנים ראשונים מן הפילהרמונית של ריצ'סטר וסטודנטים נבחרים מאיסטמן. "פסטיבלים למוזיקה אמריקאית" היו הפרויקט הבא. הנסון הרבה להקליט עם תזמורת איסטמן-רוצסטר, לא רק מיצירותיו הוא, אלא גם משל מלחינים אמריקאים אחרים, כמו ג'ון אולדן קרפנטר, צ'ארלס טומלינסון גריפס, ג'ון נואולס פיין, וולטר פיסטון, ויליאם גרנט סטיל ואחרים. הנסון העריך, שיותר מ-2,000 יצירות של מעל 500 מלחינים אמריקאים נוגנו בביצועי בכורה בתקופת כהונתו באיסטמן.
לחגיגות היובל של התזמורת הסימפונית של בוסטון הזמין סרגיי קוסביצקי אצל הנסון את הסימפוניה השנייה שלו, ה"רומנטית", והשמיע אותה בביצוע בכורה ב-28 בנובמבר 1930. יצירה זו הייתה לנודעת ביותר ביצירותיו של הנסון.
בשנת 1944 קיבל הנסון פרס פוליצר על הסימפוניה הרביעית שלו, שכותרת המשנה שלה היא "רקויאם". בשנת 1945 היה לראשון שקיבל את פרס דיטסון לניצוח על מחויבות למוזיקה אמריקאית.
בין השנים 1946 ל-1962 היה הנסון פעיל באונסק"ו. הארגון הזמין אצלו את ה"פסטורלה לאבוב ופסנתר" וה"פסטורלה לאבוב, כלי מיתר ונבל" לוועידה העולמית של 1949 בפריז.
הנסון המשיך לנצח, להלחין ולכתוב גם בשנות השמונים לחייו, עד למותו ברוצ'סטר, ניו יורק.
בילבורד הוט 100

בילבורד הוט 100 (באנגלית: Billboard Hot 100) הוא מצעד פזמונים שבועי שמופק על ידי מגזין הבילבורד, והוא מתפרסם מדי יום שלישי באתר המגזין. דירוג המצעד מבוסס על נתוני השמעות ברדיו ועל נתוני מכירות שנאספו במהלך השבוע שלפניו, בימים שישי עד חמישי. המצעד מתקיים מאז שנות ה-40 של המאה ה-20 ועד היום פופולריות של שירים נמדדת, בין היתר, על פי הצלחתם במצעד ההוט 100.
היסטוריית המצעד

מצעד הבילבורד הוט 100 פורסם לראשונה במהלך שנות ה-40 של המאה ה-20. בשנות הארבעים והחמישים, המצעד דירג את הסינגלים הפופולריים ביותר מכמה בחינות:
מכירות - דירוג של הסינגלים הנמכרים ביותר בחנויות שונות בארצות הברית, בהתבסס על דיווחים שנאספו מנקודות מכירה שונות.
השמעות - דירוג של הסינגלים המושמעים ביותר בתחנות הרדיו השונות ברחבי ארצות הברית, בהתבסס על דיווחים שנאספו מתקליטנים ומתחנות רדיו ברחבי ארצות הברית.
השמעות במכשירי ג'וקבוקס - דירוג של הסינגלים שהושמעו הכי הרבה במכשירי ג'ובוקס ברחבי ארצות הברית. באותה העת, מצעד זה היווה את אחד האפיקים החשובים ביותר למדידת הפופולריות של שיר בקרב הדור הצעיר של המאזינים, וזאת בשל כך שבמשך שנים רבות תחנות רדיו רבות לא הסכימו לנגן מוזיקת רוק אנד רול ברשימות ההשמעה שלהם.
על אף שמבחינת חשיבות, רבים ייחסו לשלושת הנתונים חשיבות שווה, היו מספר מומחים שייחסו למצעד המכירות חשיבות גדולה יותר לגבי שיר.
לבסוף, המגזין בילבורד יצר מצעד נוסף, ששילב את כל ההיבטים של מדד הפופולריות לסינגלים בקרב הקהל האמריקני (מכירות, השמעות ברדיו וניגון במכשירי ג'וקבוקס). אף על פי כן, במצעד זה לשקלול נתוני המכירות הייתה התייחסות גבוהה יותר במצעד החדש מאשר לנתוני ההשמעות.
ב-12 במאי 1955, פרסם לראשונה מגזין הבילבורד את מצעד ה"טופ 100" ("The Top 100"), במקביל לפרסום המצעדים האחרים.
ב-17 ביוני 1957, הפסיק בילבורד לפרסם את מצעד השמעות במכשירי ג'וקבוקס, לאחר שהפופולריות של מכשירי הג'וקבוקס דעכה באופן משמעותי ולאחר שתחנות רדיו רבות החלו לשלב יותר ויותר שירי רוק ברשימות ההשמעה שלהם.
ב-28 ביולי 1958, נפסק באופן רשמי הפרסום של מצעדי הטופ 100 ומצעד השמעות במכשירי ג'וקבוקס, כשבפסגת אלו, הייתה גרסת הפלייבק של פרז פראדו לשיר "Patricia".
ב-4 באוגוסט 1958 החל המגזין הבילבורד לפרסם מצעד עיקרי אחד בשם "הוט 100" אשר הכיל שירים מכל הסוגות המוזיקליות. המצעד הפך למצעד המקובל ביותר בתעשיית המוזיקה בארצות הברית, וב-13 באוקטובר 1958, הפסיק מגזין הבילבורד לגמרי את פרסום מצעד המכירות.
ב-2003, החל לפרסם מגזין הבילבורד, מצעד בשם "Hot Digital Tracks", אשר סיכם את ההורדות הדיגיטליות של שירים, מחנויות ה-iTunes, ‏Napster, ‏Musicmatch ו-Raphsody. במצעד, דורגו שירים בגרסאותיהם השונות (למשל, רמיקס, גרסה "נקייה", וכו') במקומות שונים, על פי מספר ההורדות של כל אחת בנפרד. מצעד זה היה נפרד ממצעד ההוט 100, ותוצאותיו לא שוקללו. ב-12 בפברואר 2005, החל הבילבורד לשקלל גם את תוצאות מצעד ההורדות במצעד ההוט 100. מאוחר יותר, מגזין הבילבורד הפסיק לפרסם את מצעד ה-Digital Tracks באתרו, וכיום הוא מפורסם באתר ה-billboard.biz. באתר המגזין, מפורסם מצעד בשם "Hot Digital Songs", אשר מדרג את כל הגרסאות של שיר מסוים באותו מיקום.
ב-11 באוגוסט 2007, מגזין הבילבורד החל לראשונה לשקלל במצעד ההוט 100 גם שירים מתוך שירותי הזרמת מדיה מרכזיים. שתי החברות הראשונות שסיפקו נתונים על כך באופן שבועי, היו אמריקה און ליין, ושירות Yahoo! Music.
המצעד כיום

בנוסף, לנתונים האלו מתפרסמים שלושה מצעדים נוספים של המגזין:
מצעד ההשמעות (הוט 100) - מחושב על פי 998 תחנות רדיו שונות.
מצעד מכירות הסינגלים
המצעד הדיגיטלי - מצעד ההורדות הדיגיטליות, כשרובן מתבצעות מאתר iTunes (כ-80%), והשאר מחנויות קטנות יותר, כגון אמזון ואחרות.
כיום המצעד מחושב על פי נתוני ההשמעות בתחנות הרדיו של ארצות הברית, שנאספים על ידי חברת "שידור מערכות המידע של נילסן" (Nielsen Broadcast Data Systems), על פי נתוני המכירות הדיגיטליות והפיזיות של השירים, על פי Nielsen SoundScan ועל פי נתונים של שירותי הזרמת מדיה שונים.
במצעד משוקללים נתוני ההורדות הדיגיטליות של כל שבוע מיום שני ועד ליום ראשון שאחריו ונתוני ההשמעות ברדיו נאספים מיום רביעי ועד ליום שלישי שאחריו.
שידור המצעד

מספר מצעדי רדיו באמריקה עושים שימוש בנתוני מצעד ההוט 100. מצעד ה-American Top 40, ששודר עד ל-30 בנובמבר 1997 בתחנת הרדיו KIIS FM, שידר את ארבעים הגדולים ממצעד הבילבורד. מאוחר יותר, הפסיקה תחנת הרדיו לשדר את מצעד זה, והחלה לשדר את מצעד Top 40 Radio Monitor שבוסס על נתוני מצעד ההשמעות של הבילבורד.
מצעדי סוף שנה

מגזין הבילבורד מפרסם בסוף כל שנה דירוג המסכם את דירוגי השירים במצעד ההוט 100 במהלך השנה. החישוב מתבצע על השירים שדורגו מתחילת דצמבר ועד לסוף נובמבר של השנה הבאה.
בעבר, (על פי Nielsen SoundScan), נתוני המצעדים מחושבים בדרך הבאה: עבור כל שבוע של שיר במצעד ההוט 100, הוא מקבל את הניקוד ההפוך ממיקומו באותו שבוע. כל למשל, שיר שהיה במקום המאה בשבוע אחד, קיבל עבור השבוע הזה נקודה אחת. שיר שהיה במקום הראשון, קיבל מאה נקודות. בנוסף, מספר השבועות בהם השיר שהה במיקום הפסגה שלו מוסיפים גם הם לנקודות הסופיות. מצעדי סוף השנה, מדורגים על פי מספר הנקודות שקיבל כל שיר.
לאחרונה, שונתה דרך החישוב של השירים במצעדי סוף השנה. הניקוד שניתן כעת, ניתן בנפרד להשמעות ולהורדות. בנוסף, חישוב הנקודות, מושפע גם מתקופת ההצלחה. לדוגמה, שיר ששהה במשך שישה שבועות במקום הראשון של המצעד בתחילת השנה, יקבל ניקוד גבוה משיר ששהה תשעה שבועות במקום הראשון בחודש מרץ. שירים שהגיעו לשיאם בחודשים נובמבר או דצמבר, מועברים בדרך כלל למצעד של השנה הבאה, מכיוון שסיכויים רבים שהניקוד שלהם יחולק בין השנים, והם ידורגו במקום נמוך.
שינויי המדיניות במצעד ההוט 100

מגזין הבילבורד, ניסה במהלך ההתפתחות שלו, ליצור מצעד שמשקף את התרבות הפופולרית של תעשיית המוזיקה בארצות הברית. בשל כך הדרך בה נאספים הנתונים והאופן בו מוחלט מהם הגורמים שמשפיעים על המצעד השתנו באופן ניכר לאורך השנים.
שינויי המדיניות במצעד ההוט 100 > שקלול הסינגלים לעומת ההשמעות

בתחילת דרכו של המצעד, סינגלים פיזיים רבים נמכרו, והיו חלק רב משקלול תוצאות המצעד. עם הזמן, החלו להימכר יותר אלבומים מאשר סינגלים, ואמנים רבים הפיקו אלבומים מלאים במקום סינגלים. בעקבות השינוי, בתחילת שנות ה-90 של המאה ה-20, החליט מגזין הבילבורד להגדיל את השפעתם של ההשמעות בתחנות הרדיו על תוצאות המצעד. לאחר זמן מה, החלו חברות תקליטים להפסיק לייצר סינגלים, ולמכור רק אלבומים. בהמשך, שינה הבילבורד את מדיניותו לגבי שקלול מכירת הסינגלים והשמעתם מספר פעמים.
שינויי המדיניות במצעד ההוט 100 > איי-סייד ובי-סייד

בילבורד שינה את מדיניות המצעדים שלו גם בנושא האיי-סייד ובי-סייד. כשהפיק מגזין הבילבורד את מצעד "הנמכרים ביותר בחנויות", האיי סייד והבי סייד שוקללו ודורגו יחדיו, אך השיר שקיבל דירוג גבוה יותר במצעדים האחרים, דורג ראשון. גם המדיניות לגבי סינגלים מסוג זה שונתה מספר פעמים, אך לבסוף, עם הפסקת הפרסום של ה"טופ 100", שני הצדדים דורגו בנפרד.
עם תחילת הפרסום של מצעד ה"הוט 100", הוחלט, שאם שני צידי הסינגל דורגו במקומות גבוהים במצעדי ההשמעות, הם ידורגו יחדיו במצעד. פרט זה היה שנוי במחלוקת, כי חברות התקליטים החלו לשים את אותו השיר בשני צידי הסינגל שהגיעו אל תחנות הרדיו. בנוסף, מגזין הבילבורד נתקל בבעיות נוספות. למשל, כשהחלו לייצר סינגלים על גבי תקליטורי 12 אינץ', לפעמים היו יותר משני בי סייד, והדבר יצר בעיה בדירוג במצעד. מדיניות "חיתוך האלבומים" פתרה את בעיות אלו לצמיתות.
שינויי המדיניות במצעד ההוט 100 > "מצעד סינגלים" לעומת "מצעד שירים"

עד שנת 1998, אל מצעד הבילבורד הוט 100, יכלו להיכנס רק שירים שיצאו כסינגלים. במהלך שנות ה-90, חברות התקליטים החלו להפסיק לייצר סינגלים, מהטענה ש-"זה גוזל ממכירות האלבומים".[דרוש מקור] בעקבות זה, החלו תחנות רדיו רבות לשדר שירים גם ללא יציאתם כסינגלים. לאחר זמן מה, חלק מחברות התקליטים הוציאו את השירים כסינגלים רק לאחר שהגיעו למקום גבוה במצעד ההשמעות, על מנת לגרום לסינגל להיכנס למקום גבוה יותר בשבוע הראשון ליציאתו. לאחר לחץ של מספר אמנים, החל הבילבורד להכניס אל המצעד גם שירים שלא יצאו כסינגלים.
שינויי המדיניות במצעד ההוט 100 > מיני אלבומים

בשנות ה-50 וה-60, מיני-אלבומים דורגו על ידי הבילבורד במצעד ההוט 100 והטופ 100. עם התפתחות האלבומים, והפיכתם לפופולריים יותר, הוחלט להעביר את המיני אלבומים אל מצעד האלבומים – בילבורד 200.
שינויי המדיניות במצעד ההוט 100 > גרסאות שונות של שיר

לעיתים, לשירים מסוימים, יצאו מספר גרסאות. גרסאות אפשריות לשיר הן גרסת רמיקס, גרסה "נקייה", גרסת סולו לדואטים, ומספר סוגים נוספים. מצעדי הבילבורד השונים, מתייחסים באופן שונה לגרסאות אלו, וישנם מצעדים המדרגים במקומות שונים אותן, וישנם כאלו שמדרגים אותם כשיר אחד. מצעד ה-"Hot Digital Tracks" (שאינו מפורסם באתר הבילבורד), מדרג במקומות שונים את הגרסאות השונות של השיר. לעומתו, מצעד ה-"Hot Digital Songs", מאחד בין הגרסאות השונות של השיר, ומדרג אותן במקום אחד וכך גם מצעד ההשמעות.
שינויי המדיניות במצעד ההוט 100 > הוצאת שירים מהמצעד

כדי לאפשר למצעד להישאר עדכני ככל האפשר ולתת ייצוג לאמנים ו/או שירים חדשים, המצעד קבע חוק בשנת 1991 ובו כל שיר יוצא מהמצעד אם הוא שהה במצעד 20 שבועות ונמצא מתחת למקום 50. בשנת 2015 בוצע עדכון נוסף לחוק - שיר יוצא מהמצעד אם הוא שהה במצעד 52 שבועות ונמצא מתחת למקום 25 (וזאת לאחר ששירים רבים נותרו יציבים במצעד לאורך זמן). יוצאים מהכלל הם שירים הזוכים לפריצה פתאומית בפופולריות שלהם. מקרים נדירים אלה מטופלים על בסיס כל מקרה לגופו ובסופו של דבר נקבעים על ידי הנהלת המצעד. שירים ישנים יותר מורשים להיכנס שוב למצעד בתנאי שהם יהיו בדירוג גבוה יותר מ-50.
ראו גם

| --- | --- |
: ספר: בילבורד הוט 100
אוסף של ערכים בנושא הזמינים להורדה כקובץ אחד.
בילבורד
מצעדי הבילבורד
הישגים ואבני דרך בבילבורד הוט 100
בילבורד 200
בילבורד גלובל 200
מצעד פזמונים
רולינג סטון טופ 100
הערות שוליים

↑  Mayfield, Geoff, Billboard Hot 100 To Include Digital Streams, באתר הבילבורד, 4 באוגוסט 2007
↑  גיא חג'ג', קרב הענקים: אייטיונז נגד אמאזון, באתר ynet, 1 במאי 2007
↑  Gary Trust, Ask Billboard: From 'S&M' To Disney Acts, באתר הבילבורד, 15 באפריל 2011
| --- | --- |
בקרת זהויות :  MusicBrainz: e6ef9b62-cc8c-4513-8dd6-ef28de0c33fd
אורנית רז

אין תמונה חופשית
אורְנית רז (נולדה בשנת 1971) היא מנהלת ודירקטורית, ואף הייתה בין הנשים הבודדות שכיהנה כיו"ר דירקטוריון בחברות הממשלתיות. היא בעלת רקע אקדמי רב-תחומי ממוסדות אקדמאיים בארץ ובחו"ל, לרבות ניסיון במחקר. דוקטורט מהטכניון, פוסט דוקטורט וחוקרת מבית הספר למנהל עסקים "סלואן" MIT, בוסטון. ממאי 2020 מכהנת כמנכ"לית תאגיד המיחזור אל"ה.
ביוגרפיה

רז נולדה בשנת 1971 בכפר הנוער ימין אורד, לאנשי חינוך שנמנו עם סגל המקום. לאחר מכן עברה עם משפחתה לאילת, שגם בה עסקו הוריה בחינוך. כעבור עשר שנים התיישבה המשפחה במושב תקומה.
היא למדה באולפנת בני עקיבא בערד, והייתה פעילה ומדריכה בתנועת הנוער בני עקיבא. בשירותה הצבאי שמשמה כמפקדת מחלקה (מ"מ) ושוחררה בדרגת סגן.